Diari Oficial de la Generalitat Valenciana


Sumari del DOGV 3784, del 03-07-2000 (2000/5129)

Notificació de la resolució del recurs d'alçada amb el número R-43/2000.
------------------------------------------------------------------------

### Dades del document

Número de DOGV
:   3784

Data del DOGV
:   03-07-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/5129


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució del recurs d'alçada amb el número R-43/2000. [2000/A5129]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica a la senyora Concepción Quesada Navarro, carrer Adolfo Clavarana, 66 (03745 Orihuela), la resolució del recurs d'alçada amb el número de referència interna R-43/2000.
  
Resolució
  
«Examinat el recurs d'alçada presentat per la senyora Concepción Quesada Navarro, contra la resolució del Servei Territorial d'Alacant, en l'expedient per sol·licitud de pròrroga de subsidiació del tipus d'interés del préstec qualificat WKD-4479/99 (03/6189/92/99).
  
Antecedents de fet
  
1. La senyora Concepción Quesada Navarro, titular d'un préstec concedit per Argentaria, Caja Postal, acollit al Reial Decret 1.932/1991, de 20 de desembre, i destinat a l'adquisició d'un habitatge de protecció oficial, va presentar en el Servei Territorial d'Arquitectura i Habitatge d'Alacant, el dia 3 de novembre de 1999, una sol·licitud de pròrroga de subsidiació del tipus d'interés del préstec qualificat.
  
2. En vista de la documentació que hi ha en l'expedient, i d'acord amb el que disposa l'article 4.2 del Reial Decret 1.932/1991, de 20 de desembre, el cap del Servei Territorial, el 14 de gener de 2000, va dictar una resolució denegatòria de la pròrroga de subsidiació del tipus d'interés del préstec qualificat, ja que s'havia formulat la sol·licitud de l'esmentada pròrroga transcorregut totalment el cinqué any del període de subsidiació.
  
3. Contra l'esmentada resolució va interposar un recurs d'alçada dins del termini i en la forma escaient la senyora Concepción Quesada Navarro, amb els documents i les al·legacions que consten en aquest, i que es donen per reproduïdes a fi de ser breus.
  
Fonaments de dret
  
1. Aquesta direcció general és competent per a la resolució d'aquest recurs d'alçada, tant pel que disposa l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com pel que estableix el Decret 225/1999, de 15 de desembre, del Govern Valencià (DOGV núm. 3.648, de 20 de desembre).
  
2. El que disposen els articles 107, 110, 114 i 115, de la LRJAP i PAC, de la Llei 30/1992, de 26 de novembre, de RJAP i PAC, quant a l'admissió i tramitació del recurs d'alçada.
  
3. Segons estableix l'article 4.2 del Reial Decret 1.932/1991, de 20 de desembre, la concessió de la subsidiació es concedirà per un període de cinc anys, i podrà ser ampliada, si escau, per períodes d'aquesta durada màxima, sempre que el beneficiari d'aquesta ajuda la sol·licite dins del cinqué any de cada període de subsidiació.
  
4. Segons estableix l'article 47 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els termes i terminis establits en aquesta i altres lleis, obliguen les autoritats i personal al servei de les administracions públiques competents per a la tramitació dels assumptes, així com als interessats en aquests.
  
5. En el cas que tractem, revisada la documentació que hi ha en l'expedient, es comprova que la sol·licitud de pròrroga de subsidiació està formulada en data 3 de novembre de 1999 i que la data d'inici de la subsidiació és 4 de setembre de 1994, segons acredita el certificat emés per l'entitat bancària que va concedir el préstec, per la qual cosa el termini perquè la recurrent formulara la sol·licitud de pròrroga era el comprés entre el 5 de setembre de 1998 fins al 4 de setembre de 1999, i és cert, per tant, que l'esmentada sol·licitud va ser formulada transcorregut el termini establit.
  
Les al·legacions de la recurrent relativa a la impossibilitat de presentar dins del termini la seua sol·licitud de pròrroga de subsidiació a causa d'una baixa laboral per malaltia comuna derivada de risc en l'embaràs no és causa suficient que justifique la demora en la presentació de la sol·licitud de pròrroga, ja que, a més, l'esmentada baixa laboral va començar el 30 de març de 1999, segons el justificant que es presenta, per la qual cosa la recurrent va tenir pràcticament mig any abans de l'esmentada baixa laboral per a formular la sol·licitud de pròrroga de subsidiació.
  
D'altra banda, el fet que la gestoria no tramitara dins del termini la seua sol·licitud de pròrroga no és motiu que permeta a l'administració ignorar els terminis fixats amb aquesta finalitat per la normativa aplicable.
  
Vistos la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació, de conformitat amb la proposta de resolució de la Divisió d'Habitatge, resolc:
  
Desestimar el recurs d'alçada formulat per senyora Concepción Quesada Navarro contra la Resolució del Servei Territorial d'Arquitectura i Habitatge d'Alacant, de 14 de gener de 2000, la qual queda confirmada.
  
Contra aquesta resolució, que exhaureix la via administrativa, es podrà interposar un recurs contenciós administratiu, davant del Jutjat contenciós administratiu d'Alacant, en el termini de dos mesos, comptadors des de l'endemà de la notificació d'aquesta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici que puga interposar qualsevol altre recurs que estime oportú.